**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.41/3(prot. Nr.3, 5.§) | Nr.233  |

|  |
| --- |
| Par pašvaldību savstarpējiem norēķiniem par izglītības iestāžu sniegtajiem pakalpojumiem 2020.gadā  |

Pamatojoties uz likuma “Par pašvaldībām” 15.panta pirmās daļas 4.punktu, Ministru kabineta 2016.gada 28.jūnija noteikumiem Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” un Liepājas pilsētas domes 2019.gada 19.decembra saistošajiem noteikumiem Nr.19 “Par Liepājas pilsētas pašvaldības budžetu 2020.gadam”, izskatot Liepājas pilsētas domes pastāvīgās Izglītības, kultūras un sporta komitejas 2020.gada 13.februāra lēmumu (sēdes protokols Nr.2) un pastāvīgās Finanšu komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Apstiprināt viena izglītojamā mācību un audzināšanas izmaksas mēnesī Liepājas pilsētas pašvaldības izglītības iestādēs no 2020.gada 1.janvāra:

1.1. vispārējās izglītības iestādēs saskaņā ar 1.pielikumu;

1.2. pirmsskolas izglītības iestādēs saskaņā ar 2.pielikumu;

1.3. speciālajās pirmsskolas izglītības iestādēs saskaņā ar 3.pielikumu.

2. Atzīt par spēku zaudējušu Liepājas pilsētas domes 2019.gada 17.oktobra lēmumu Nr.378 “Par pašvaldību savstarpējiem norēķiniem par izglītības iestāžu sniegtajiem pakalpojumiem 2019.gadā”.

|  |  |
| --- | --- |
| DOMES PRIEKŠSĒDĒTĀJS |  Jānis VILNĪTIS |
| Nosūtāms: | Liepājas pilsētas Izglītības pārvaldei, Juridiskajai daļai, Finanšu pārvaldei, Sabiedrisko attiecību un mārketinga daļai |